Diari Oficial de la Generalitat Valenciana


Sumari del DOGV 9233, del 13-12-2021 (2021/12612)

RESOLUCIÓ de 3 de desembre de 2021, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en l'INVASSAT, Institut Valencià de Seguretat i Salut en el Treball, convocatòria número 132/2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9233

Data del DOGV
:   13-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12970


Data del document
:   03-12-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 3 de desembre de 2021, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en l'INVASSAT, Institut Valencià de Seguretat i Salut en el Treball, convocatòria número 132/2021. [2021/12281]  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'article 115.1 de la Llei 4/2021, de 16 d'abril, de la Generalitat, de la funció pública valenciana (d'ara endavant LFPV), el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'exercici del lloc. Així mateix, el Reial decret legislatiu 5/2015 estableix que les lleis de desplegament d'aquest establiran els criteris per a determinar els llocs que, per la seua especial responsabilitat i confiança, puguen cobrir-se pel procediment de lliure designació amb convocatòria pública.  
  
Vist que hi ha diversos llocs de treball en l'INVASSAT, el sistema de provisió del qual és el de lliure designació, conforme al que es disposa en l'article 115.6 de l'LFPV, i en les relacions de llocs de treball de la Presidència de la Generalitat i de les conselleries, així com dels organismes i entitats gestionats per la conselleria competent en matèria de funció pública, aprovades per la Resolució de 12 de maig de 2021, de la consellera de Justícia, Interior i Administració Pública (DOGV 9083, 13.05.2021).  
Fent ús de les atribucions conferides per l'article 60 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, així com per l'article 11 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
  
Primer  
Convocar, per a la provisió pel sistema de lliure designació, els llocs de treball que s'esmenten en l'annex II d'aquesta resolució.  
  
  
Segon  
Aprovar les bases que regiran aquesta convocatòria i que figuren en l'annex I.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la recepció de la notificació d'aquesta. Així mateix, es podrà interposar un recurs potestatiu de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercir, si escau, qualsevol altre que estimen procedent.  
  
  
València, 3 de desembre de 2021.- El director general de Funció Pública: David Alfonso Jarque.  
  
  
  
  
  
  
ANNEX I  
Bases de la convocatòria  
  
Primera. Requisits de participació  
Podrà participar en aquesta convocatòria el personal funcionari de carrera de l'Administració de la Generalitat que complisca els requisits per a la provisió dels llocs de treball que es detallen en l'annex II d'aquesta resolució, així com les condicions que estableix la normativa vigent i, en particular, serà requisit necessari tindre una antiguitat mínima de tres anys com a personal funcionari de carrera del mateix grup o subgrup professional, d'acord amb l'article 115.4 de l'LFPV.  
  
Els requisits de participació hauran de complir-se en la data de finalització del termini de presentació de sol·licituds i mantindre's fins a la presa de possessió.  
  
Segona. Criteris d'adjudicació  
A) Els criteris objectius i raonats d'interés general que es consideren prioritaris per a decidir l'adjudicació del lloc de treball convocat són els següents:  
  
Per al lloc 28615, cap de Servei Prevenció Riscos Laborals Personal Propi de la Generalitat.  
- Coneixements:  
· Estructura orgànica de la Generalitat i especialment de l'INVASSAT.  
· Sistemes de gestió de la prevenció de riscos laborals.  
· Coneixements tècnics en matèria de prevenció de riscos laborals.  
· Cursos de formació i perfeccionament adequats al lloc de treball.  
· Activitats docents vinculades directament amb les matèries objecte del lloc de treball.  
· Ús de les noves tecnologies de la informació i comunicació aplicables al lloc de treball.  
- Experiència:  
· Gestió de projectes, programes i plans d'actuació en matèria de prevenció de riscos laborals.  
· Assessorament i suport als òrgans directius dels centres de treball de l'Administració de la Generalitat i els seus organismes autònoms en matèria de prevenció de riscos laborals.  
· Planificació, coordinació i assessorament de les activitats preventives a desenvolupar pels serveis de prevenció.  
· Elaboració d'informes de danys a la salut derivats del treball en l'àmbit de l'Administració de la Generalitat i els seus organismes autònoms.  
· Assessorament i assistència en l'elaboració i desenvolupament de la proposta de programes de formació per als delegats de prevenció i empleats públics, així com directius de centres i treballadors designats, amb l'excepció del sector sanitari.  
· Coordinar l'activitat dels centres territorials de Seguretat i Salut en el Treball.  
- Habilitats:  
· Capacitat de planificar, dirigir, controlar, coordinar i supervisar l'activitat de les unitats sota la seua dependència.  
· Capacitat d'iniciativa, productivitat i nivell de responsabilitat.  
· Capacitat de comunicació, capacitat per a delegar funcions entre els components de l'equip, resiliència, empatia i capacitat de gestionar canvis. Treball en equip.  
· Capacitat de resolució de problemes i presa de decisions, especialment davant les situacions de crisis.  
  
Per al lloc 30624, secretari/ària general.  
- Coneixements:  
· En matèria de personal, assumptes generals, contractació, gestió econòmica i pressupostària, subvencions, així com en matèria d'igualtat, transparència i protecció de dades personals.  
· Cursos de formació i perfeccionament adequats al lloc de treball.  
  
· Competència lingüística en valencià.  
· Coneixement d'aplicacions informàtiques de la Generalitat Valenciana en matèria de gestió de personal, econòmica i pressupostària, contractació administrativa i subvencions.  
· Maneig de les eines ofimàtiques. Especialment domini de fulls de càlcul, siga en Lliure Office o en Excel.  
- Experiència:  
· Gestió de personal, assumptes generals, contractació, gestió econòmica i pressupostària subvencions, així com en matèria d'igualtat, transparència i protecció de dades personals.  
· Proposta i elaboració de normes. Elaboració de resolucions administratives.  
· Tramitació i gestió de subvencions. Tramitació i gestió de contractes administratius.  
- Habilitats:  
· Habilitats directives acreditades per l'exercici de funcions directives en llocs d'especial responsabilitat, amb rang de prefectura de servei.  
  
· Capacitat de planificar, dirigir, controlar, coordinar i supervisar l'activitat de les unitats sota la seua dependència.  
· Capacitat d'iniciativa, productivitat i nivell de responsabilitat.  
· Capacitat de comunicació, capacitat per a delegar funcions entre els components de l'equip, resiliència, empatia i capacitat de gestionar canvis. Treball en equip.  
  
B) Les raons i circumstàncies per les quals, si és el cas, es declararà desert el procediment i vacant el lloc, són les següents:  
- Que no es presenten sol·licituds de participació o que el personal funcionari de carrera sol·licitant no complisca els requisits del lloc, o els requisits de la convocatòria establits en la base primera d'aquesta resolució.  
- Que el personal funcionari de carrera sol·licitant, una vegada admesa la seua sol·licitud de participació per la Direcció General de Funció Pública, no complisca els criteris objectius d'interés general per al lloc, d'acord amb la base segona, apartat A) d'aquesta resolució. Aquesta circumstància serà apreciada per l'òrgan competent per a resoldre la convocatòria.   
  
Tercera. Sol·licituds de participació  
La sol·licitud, acompanyada d'un historial professional de competències i capacitats i de la documentació acreditativa del compliment dels requisits i dels mèrits avaluables -llevat que consten anotats en el Registre de personal de la Generalitat-, es presentarà en el Registre electrònic de la Generalitat, a través de la pàgina web de la Generalitat (www.gva.es, guia PROP, Ocupació pública, apartat Descripció ?indiqueu núm. de convocatòria i any (ex. 01/2021)?, entrant en Convocatòria, Certificat telemàtic), o bé a través de la pàgina web de la Conselleria de Justícia, Interior i Administració Pública  
http://www.justicia.gva.es/ca/web/recursos-humanos  
El termini de presentació serà, en tot cas, de deu dies hàbils comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
  
Quarta. Comprovació del compliment dels requisits de participació  
  
La Direcció General de Funció Pública comprovarà el compliment dels requisits dels participants i, si escau, sol·licitarà a les persones interessades que en un termini de deu dies hàbils realitzen les esmenes que siguen procedents.  
Una vegada realitzats els tràmits anteriors, la Direcció General de Funció Pública emetrà un informe preceptiu i vinculant en relació amb les sol·licituds que complisquen els requisits i el remetrà a l'INVASSAT, per a la seua resolució conforme al que es preveu en l'LFPV.  
  
Cinquena. Resolució de la convocatòria  
La persona titular de l'òrgan competent resoldrà, de conformitat amb el que s'estableix en l'article 115, apartats 1 i 7, de l'LFPV, bé l'adjudicació a la persona que considere més idònia per a l'execució de cada lloc de treball, bé que aquest es declare desert.  
La resolució haurà d'expressar l'exposició circumstanciada i justificada dels mèrits que segons la convocatòria han sigut considerats prioritaris per a elegir una persona candidata sobre les altres aspirants amb referència expressa dels coneixements, experiència, habilitats o aptituds determinants d'aquella.  
Si la resolució declara deserta la convocatòria, indicarà expressament les raons o circumstàncies que motiven aquesta declaració, d'acord amb la base segona apartat B).  
La resolució haurà d'indicar que el cessament en l'actual lloc de treball, si és el cas, es produirà d'ofici el mateix dia en què es publique la resolució de la convocatòria en el Diari Oficial de la Generalitat Valenciana, i que la presa de possessió en el nou destí s'efectuarà l'endemà de la publicació, llevat que en aquesta es dispose una altra data.  
  
La resolució haurà de remetre's a la Direcció General de Funció Pública per a la publicació en el Diari Oficial de la Generalitat Valenciana.  
  
Sisena. Termini de resolució  
Aquesta convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.